Меҳрӣ Содиқова

Меҳрӣ Содиқова (Содиқова Меҳрӣ Олимовна; 7 ноябри 1947, Кӯлоб  — 17 ноябри 2023, Душанбе) — иқтисоддон, номзади илмҳои иқтисод (1982), дотсент (1987).

 Зиндагинома 
Меҳрӣ Содиқова 7 ноябри соли 1947 дар шаҳри Кӯлоб ба дунё омадааст. Солҳои 1952—1963 дар мактаби миёна таҳсил карда, факултети механикаю математикаи Донишгоҳи давлатии Тоҷикистон ба номи В. И. Ленинро дар соли 1968 хатм кардаст.

 Корнома 
Ассистенти кафедраи риёзиёти амалии факултети механика ва математикаи ДДТ (1968—1973), аспиранти кафедраи кибернетикаи иқтисодӣ факултети иқтисодии ДДТ (1974—1977), ассистенти кафедраи кибернетикаи иқтисодӣ факултети иқтисодии ДДТ (1978—1983), муаллими калон, дотсенти кафедраи кибернетикаи иқтисодии факултети баҳисобгирии иқтисодии ДДТ (1984—1996), мудири кафедраи усулҳои риёзӣ дар иқтисодиёти ДДМТ (1996—2002), дотсенти кафедраи риёзиёт дар иқтисодиёт (2003—2004), мудири кафедраи фаннҳои табиии Донишкадаи муосири тоҷикӣ-русӣ (2004), мудири кафедраи системаҳои иттилоотӣ дар иқтисодиёти факултети иқтисод ва идораи ДМТ (2004—2012) буд.

 Ҷоизаҳо 
 1995 — «Аълочии маорифи Тоҷикистон».

 Осор 
 Усулҳои истифодабарӣ аз Интернет. Китоби дарсӣ.  — 2010. — 134 с.

 Эзоҳ